
Пасхальный КАНОН 


Канон, творение Иоанна 
Дамаскина, глас 1 


Песнь 1 


Ирмӧс: Воскресёния день, просветимся лю- 
дие; Пасха, Господня Пасха! От смерти бо к 
жизни, и от земли к Небеси, Христос Бог нас 
преведё, побёдную поющия. 

Припев: Христос воскрёсе из мёртвых. 

Очистим чувствия, и узрим непри- 
ступным светом воскресения Христа 
блистающася, и радуйтеся рекуща 
ясно да услышим, побёдную поюще. 

Припев: Христос воскрёсе из мёртвых. 

Небеса убо достойно да веселятся, 
земля же да радуется, да празднует 
же мир, видимый же весь и невиди- 
мый: Христос бо воста, весёлие веч- 
ное. 


Богорбдичны*; Умерщвлёния пре- 
дёл сломила еси, вечную жизнь 
рождшая Христа, из гроба возсияв- 
шаго днесь, Дёво всенепорбчная, и 
мир просветившаго. 

Воскрёсшаго вйдевши Сына Твоего 
и Бога, радуйся со апостолы, Богобла- 
годатная Чистая: и ёже радуйся пёр- 
вее, яко всех радости вина, восприя- 
ла еси, Богомати всенепорбчная **, 


Песнь З 


Ирмос: Приидите, пиво пиём новое, не от 
камене неплодна чудодёемое, но нетлёния ис- 
точник, из гроба одождивша Христа, в Нем- 
же утверждаемся. 


Ныне вся испӧлнишася света, Не- 
бо же и земля и преисподняя; да 


* Богородичны канона не поются в первый 
день Пасхи. Припев к ним: «Пресвятая Бого- 
родице, спаси нас» или «Слава...» и «И ны- 
не...» 

** За богослужением после каждой песни 
канона поется тропарь «Христос воскресе» 
(Трижды). 

празднует убо вся тварь востание 
Христово, в Немже утверждается. 

Вчера спогребохся Тебе, Христе, 
совостаю днесь воскрёсшу Тебе, срас- 
пинахся Тебе вчера, Сам мя спросла- 
ви, Спасе, во Царствии Твоём. 

Богорддичны: На нетлённую жизнь 
прихожду днесь, благостию Рождша- 
гося из Тебе, Чистая, и всем концем 
свет облиставшаго. 

Бога, Егоже родила еси плотию, из 
мёртвых, якоже речё, воставша ви- 
девши, Чистая, ликуй, и Сего яко 
Бога, Пречистая, возвеличай. 


Ипакди, глас 4: 

Предварившия утро яже о Марии, 
и обрётшия камень отвалеён от гроба, 
слышаху от ангела: во свете присно- 
сущнем Сущаго, с мёртвыми что 
ищете, яко человёка? Видите гроб- 
ныя пелены, тецыте, и миру пропо- 
вёдите, яко воста Господь, умертви- 

вый смерть, яко есть Сын Бога, спа- 
сающаго род человёческий. 


Песнь 4 

Ирмбс: На божёственней стражи, богогла- 
голивый Аввакум да станет с нами, и покё- 
жет светонбена Ангела, ясно глаголкица: 
днесь спасёние миру, яко воскрёсе Христос, 
яко всесйлен. 

Мужеский убо пол, яко развёрзый 
дёвственную утробу, явися Христос: 
яко человёк же, Агнец наречёся: не- 
порбчен же, яко невкусен сквёрны, 
наша Пасха, и яко Бог истинен со- 
вершён речёся. 

Яко единолётный агнец, благосло- 
вённый нам венёц Христос, волею за 
всех заклан бысть, Пасха чиститель- 
ная, и паки из гроба красное прав- 
ды нам возсия Солнце. 

Богоотёц убо Давид пред сённым 
ковчёгом скакаше играя, людие же 
Божии святйи, образов сбытиё зря- 
ще, веселимся божественне, яко 
воскрёсе Христос, яко всесилен. 


Богорбдичны: Создавый Адама, 
Твоего пріотца, Чистая, зиждется от 
Тебё, и смёртное жилище разори 
Своёю смёртию днесь, и озари вся бо- 
жёственными блистаньми воскре- 
сёния. 

Егӧже родила еси Христа, пре- 
красно из мёртвых возсиявша, Чис- 
тая, зрящи, добрая и непорбчная в 
женах и красная, днесь во спасёние 
всех, со апостолы радующися, Того 
прославляй. 


Песнь 5 

Ирмдӧс: Утренюем утреннюю глубоку, и 
вместо мира песнь принесём Владыце, и Хри- 
ста узрим, Правды Солнце, всем жизнь воз- 
сияюща. 

Безмерное Твое благоутробие, адо- 
выми узами содержимии зряще, к 
свету идяху, Христе, весблыми нога- 
ми, Пасху хваляще вёчную. 

Приступим, свещеноснии, исходя- 
щу Христу из гроба яко Жениху, и 

спразднуим любопразднственными 
чинми Пасху Божию спасительную. 

Богорбдичны: Просвещается божё- 
ственными лучами и живонбсными 
воскресения Сына Твоего, Богомати 
Пречистая, и радости исполняется 
благочестивых собрание. 

Не развёрзл еси врата дёвства в 
воплощёнии, гроба не разрушил есй 
печатей, Царю создания, отонудуже 
воскрёсшаго Тя зрящи, Мати радо- 
вашеся. 


Песнь 6 


Ирмбс: Снизшёл еси в преисподняя земли 
и сокрушил есй верей вёчныя, содержащия 
свЯзанныя, Христё, и триднёвен, яко от ки- 
та Ибна, воскрёсл есй от гроба. 

Сохранив цёла знамения, Христё, 
воскрёсл еси от гроба, ключи Девы 
невредивый в рождествё Твоем, и от- 
вёрзл есй нам райския двери. 

Спасе мой, живбе же и нежёртвен- 
ное заколёние, яко Бог Сам Себё вб- 

лею привёд Отцу, совоскресил есй 
всербднаго Адама, воскрёс от гроба. 

Богородичны: Возведёся дрёвле 
держимое смёртию и тлёнием, Воп- 
лотйвшимся от Твоего пречистаго 
чрёва, к нетлённей и присносущней 
жизни, Богородице Дёво. 

Сниде в преисподняя земли, в ло- 
жесна Твоя, Чистая, Сшёдый, и Все- 
ливыйся и Воплотивыйся паче ума, 
и воздвиже с Собою Адама, воскрёс 
от гроба. 


Кондак, глас 8: 

Аще и во гроб снизшёл еси, Без- 
смёртне, но аАдову разрушил еси си- 
лу, и воскрёсл еси яко победитель, 
Христё Боже, женам миронбсицам 
вещавый: радуйтеся, и Твоим апбс- 
толом мир даруяй, падшим подаяй 
воскресёние. 


Икос: 


Еже прежде солнца, Солнце за- 
шёдшее иногда во гроб, предварӣша 

ко утру, ищущия яко дне миронбси- 
цы дёвы, и друга ко друзёй вопияху: 
о другини! приидите, вонями пома- 
жем тело живоносное и погребённое, 
плоть воскресившаго падшаго Ада- 
ма, лежащую во грббе. Идем, по- 
тщимся якоже волсви и поклоним- 
ся, и принесём мира яко дары, нев 
пеленах, но в плащанице Обвитому, 
и плачим, и возопийм: о Владыко, 
востани, падшим подаяй воскресё- 
ние. 


Воскресёние Христово видевше, 
поклонимся Святому Господу Иису- 
су, Единому безгрёшному. Кресту 
Твоему покланяемся, Христе, и свя- 
тое воскресёние Твое поём и славим: 
Ты бо еси Бог наш, разве Тебе иного 
не знаем, имя Твое именуем. При- 
идите вси вёрнии, поклонимся свято- 
му Христову воскресёнию: се бо при- 
йде Крестом радость всему миру. 
Всегда благословяще Господа, поём 

воскресёние Его: распятие бо пре- 
терпёв, смёртию смерть разруши. 
(Трижды ) 


Воскрес Иисус от гроба, якоже 
проречё, дадё нам живот вечный, и 
вёлию милость. (Трижды) 


Песнь 7 

Ирмӧс: Отроки от пёщи избавивый, быв че- 
ловек, страждет яко смёртен, и страёстию 
смёртное в нетлёния облачит благолёпие, 
Един благословён отцёв Бог, и препрославлен. 

Жены с миры богомудрыя в след 
Тебе течаху: Егоже яко мёртва со 
слезами искаху, поклонишася раду- 
ющияся Живому Богу, и Пасху тай- 
ную Твоим, Христе, учеником благо- 
вестиша. 

Смерти празднуем умерщвлёние, 
Адово разрушёние, иного жития веч- 
наго начало, и играюще поём винбв- 
наго, Единаго благословённаго отцёв 
Бога и препрославленнаго. 

Яко воистинну священная и все- 
празднственная, сия спасительная 
нощь, и светозарная, светоноснаго 
дне, востания сущи провозвёстница: 
в нейже безлётный Свет из гроба 
плотски всем возсия. 

Богорбдичны: Умертвив Сын Твой 
смерть, Всенепорочная, днесь, всем 
смертным пребывающий живот во 
вёки веков дарова, Един благословён- 
ный отцёв Бог и препрославленный. 

Всем царствуяй созданием, быв че- 
ловек, вселися в Твою, Богоблагодат- 
ная, утробу, и распятие претерпев и 
смерть, воскрёсе боголёпно, совозста- 
вив нас яко всесилен. 


Песнь 8 


Ирмӧс: Сей наречённый и святый день, 
един суббот царь и господь, праздников праз- 
дник, и торжество есть торжеств: в оньже 
благословйм Христа во вёки. 

Приидите, нӧваго винограда рож- 
дения, божеёственнаго весёлия, в на- 

рочитом дни воскресёния, Царствия 
Христова приобщимся, поюще Его 
яко Бога во веки. 

Возведи бкрест очи твои, Сибне, и 
виждь: се бо приидбша к тебе, яко 
богосвётлая светила, от запада, и сё- 
вера, и моря, и востока чада твоя, в 
тебе благословящая Христа во вёки. 

Трбичен: Пресвятая Трбице Боже наш, 
слава Тебе. 

Отче Вседержителю, и Слове, и Ду- 
ше, треми соединяемое во ипостасех 
естество, пресущественне и пребожё- 
ственне, в Тя крестихомся, и Тя бла- 
гословим во вся вёки. 

Богородичны: Прииде Тобою в мир 
Господь, Дёво Богородице, и чрёво 
адово расторг, смертным нам воскре- 
сёние дарова: тёмже благословим Его 
во вёки. 

Всю низложив смерти державу 
Сын Твой, Дёво, Своим воскресёни- 
ем, яко Бог крёпкий совознесё нас 


и обожи: тёмже воспеваем Его во 
веки. 


Песнь 9 

Припев: Величит душа моя воскрёсшаго 
триднёвно от гроба Христа Жизнодавца. 

Ирмӧс: Светися, светися, новый Иерусали- 
ме: слава бо Господня на тебе возсия, ликуй 
ныне, и веселися, Сибне! Ты же, Чистая, кра- 
суйся, Богородице, о востании Рождества 
Твоего. 

Припев: Величит душа моя волею 
страдавша, и погребёна и воскрёсшаго 
триднёвно от гроба, 

Ирмос: Оветися, светися, новый Иеруса- 
лиме: Р 

Припев: Христос новая Пасха, Жёртва 
живая, Агнец Божий, взёмляй грехи мира. 

О божёственнаго, о любёзнаго, о 
сладчайшаго Твоего гласа! С нами бо 
неложно обещался еси быти до скон- 
чания вёка, Христе: Егоже вёрнии, 


ыддуемся. 

Припев: Ангел вопияше Благодатней: чи- 
стая Дёво, радуйся, и паки реку, радуйся: 
Твой Сын воскрёсе триднёвен от гроба, и 
мёртвыя воздвйгнувый, людие, веселитеся. 

О божёственнаго, о любёзнаго: 

Припев: Возбудил есй уснув мёртвыя от 
века, царски рыкавый, яко от Иуды лев. 

О божественнаго, о любёзнаго: 

Припев: Магдалина Мария притече ко гро- 
бу, и Христа видевши, яко вертоградаря воп- 
рошаше, 

О божеёственнаго, о любёзнаго: 

Припев: Ангел облистаяй женам вопияше: 
престаните от слез, яко Христос воскресе. 

О Пасха вёлия и свящённейшая, 
Христё! О мудросте, и Слове Божий, 
и сило! Подавай нам йстее Тебе при- 
чащатися, в невечёрнем дни Цар- 
ствия Твоего. 

Припев: Христос воскрёсе, смерть попра- 
вый, и мёртвыя воздвигнувый, людие весе- 


О Пасха вёлия и свящённейшая: 

Припев: Днесь всяка тварь веселится и ра- 
дуется, яко Христос воскрёсе и ад пленйся. 
О Пасха вёлия и свящённейшая: 

Припев: Днесь Владыка плени ада, воз- 
двигнувый юзники, Яяже от века имяше лю- 
те одержимыя. 

О Пасха вёлия и свящённейшая: 

Припев: Величит душа моя Триипостас- 
наго и нераздёльнаго Божества державу, 

О Пасха вёлия и свящённейшая: 

Припев: Радуйся, Дёво, радуйся, радуйся, 
Благословённая, радуйся Препрославленная: 
Твой бо Сын воскрёсе триднёвен от гроба. 

О Пасха вёлия и свящённейшая: 

Припев: Величит душа моя воскрёсшаго 
триднёвно от гроба, Христа Жизнодавца. 

Ирмӧс: Светйся, светйся, новый Иеруса- 
лиме; 

Припев: Величит душа моя волею страдав- 
ша, и погребёна и воскрёсшаго триднёвно от 
гроба. 


Ирмӧс: Светися, светйся, новый Иеруса- 
лиме: 


Богородичны: Согласно, Дево, Тебе 
блажим вёрнии: радуйся, двёре Гос- 

подня, радуйся граде одушевленный; 
радуйся, Еяже ради нам ныне возсия 
свет из Тебе Рождённаго из мертвых 
воскресёния. 

Веселися и радуйся, божественная 
двёре Света: зашёдый бо Иисус во 
гроб, возсия, просияв солнца светлёе, 
и верныя вся озарив, богорадованная 
Владычице. 


Ексапостиларий: 

Плотию уснув, яко мертв, Царю и 
Господи, триднёвен воскрёсл еси, 
Адама воздвиг от тли, и упразднив 
смерть: Пасха нетлёния, мира спасё- 
ние. (Трижды) 


тихнры Пасун 
Глас 5: 

Стих: Да воскреснет Бог, и расточатся 
врази Его. 

Пасха свящённая нам днесь пока- 
зася: Пасха нова святая, Пасха таин- 
ственная, Пасха всечестная, Пасха 
Христос Избавитель, Пасха непорбч- 
ная, Пасха великая, Пасха верных, 
Пасха, двери райския нам отверзаю- 
щая, Пасха всех освящающая вёр- 
ных. 

Стих: Яко исчезает дым, да исчёзнут. 

Приидите от видёния жены благо- 
вёстницы, и Сибну рцыте: приими от 
нас радости благовёщения Воскресё- 
ния Христова; красуйся, ликуй и ра- 
дуйся, Иерусалиме, Царя Христа уз- 

рёв из гроба, яко Жениха происхо- 
дяща. 

Стих: Тако да погибнут грёшницы от ли- 
ца Божия, а праведницы да возвеселятся. 

Миронӧсицы жены, утру глубоку, 
представша гробу Живодавца, обре- 
тоша ангела, на камени седяща, и 
той провещав им сйце глагблаше: что 
ищете Живаго с мёртвыми? Что плаӣ- 
чете Нетлённаго во тли? Шёдше про- 
повёдите учеником Его. 

Стих: Сей день, егоже сотвори Господь, 
возрадуемся и возвеселимся в онь. 

Пасха красная, Пасха, Господня 
Пасха! Пасха всечестная нам возсия. 
Пасха! Радостию друг друга обымем. 
О Пасха! Избавлёние скорби, ибо из 
гроба днесь яко от чертога возсияв 
Христос, жены радости исполни, гла- 
голя: проповёдите апостолом. 


Слава, и ныне, глас 5: 


Воскресёния день, и просветймся 
торжеством, и друг друга обымем, 

рцем: братие, и ненавйдящим нас 
простим вся воскресёнием, и тако во- 
зопийм: Христос воскрёсе из мёрт- 
вых, смёртию смерть поправ, и сӯў- 
щим во гробёх живбт даровав. 


Христос воскрёсе: (Трижды) 


Часы Свлтон Пасхн 
н всем Светлой седмицы? 


Христӧс воскрёсе из мёрївых, 
смёртию смерть поправ, и сущим во 
гробёх живот даровав. ( Трижды ) 

Воскресёние Христӧво видевше, 
поклонимся святому Господу Иису- 
су, Единому безгрешному. Кресту 
Твоему покланяемся, Христе, и свя- 
тое воскресёние Твое поём и славим: 
Ты бо еси Бог наш, разве Тебе иного 
не знаем, имя Твое именуем. При- 
идите вси вёрнии, поклонймся свято- 
му Христову воскресёнию: се бо при- 
иде Крестом радость всему миру. 
Всегда благословяще Господа, поём 


* Это последование бывает во всю Светлую 


седмицу вместо повечерия и полунощницы, а 
также вместо утренних и вечерних молитв. 


21 


воскресение Его: распятие бо пре- 
тертерпёв, смёртию смерть разруши. 
(Трижды ) 

Предваривития утро яже о Марии, 
и обрётшия камень отвалён от гроба, 
слышаху от ангела: во свете присно- 
сущнем Сущаго, с мертвыми что 
ищете яко человека? Видите гробныя 
пелены, тецыте и миру проповёдите, 
яко воста Господь, умертвивый 
смерть, яко есть Сын Бога, спасаю- 
щаго род человеческий. 

Аще и во гроб снизшёл еси, Без- 
смёртне, но адову разрушил еси си- 
лу, и воскрёсл еси яко победитель, 
Христе Боже, женам миронбсицам 
вещавый: радуйтеся, и Твоим апбс- 
толом мир даруяй, падшим подаяй 
воскресёние. 

Во гробе плотски, во аде же с ду- 
шею яко Бог, в рай же с разбойни- 
ком, и на престоле был есй, Христё, 
со Отцем и Духом, вся исполняяй, 

Слава: Яко живоносец, яко рая 
краснёйший, воистинну и чертога 
всякаго царскаго показася светлёй- 
ший, Христе, гроб Твой, источник 
нашего воскресения. 

И ныне: Вышняго освящённое Бо- 
жественное селёние, радуйся: Тобою 
бо дадёся радость, Богородице, зову- 
щим: благословенна Ты в женах еси, 
всенепорочная Владычице. 

Господи, помилуй. (40) 

Слава Отцу и Сыну и Святому Ду- 
ху, и ныне и присно, и во веки веков, 
аминь. 

Честнёйшую херувйм и славней- 
шую без сравнения серафим, без ис- 
тления Бога Слова рождшую, сущую 
Богородицу Тя величаем. 

Именем Господним благослови, 
отче. 

Иерей: Молитвами святых отёц на- 
ших, Господи Иисусе Христе Боже 
наш, помилуй нас. Аминь. 

Христос воскрёсе: ( Трижды ) 
Слава, и ныне: Господи, помилуй. 
(Трижды) Благослови. И отпуст 
от иерея. 

Мирский же глаголет: Господи 
Иисусе Христё, Сыне Божий, молитв 
ради Пречистыя Твоея Матере, пре- 
подобных и богонӧсных отёц наших 
и всех святых, помилуй нас. Аминь. 


